Դմիտրին չորս տարեկանից սկսել է իր դայակի օգնությամբ դաշնամուր նվագել, իսկ երաժշտությամբ լրջորեն սկսել է զբաղվել 5 տարեկանից եւ 8 տարեկանում Մալթայում ավարտել է պրակտիկ երաժշտության դպրոցի 5-րդ դասարանը։ Այժմ սովորում է Քյոլնի երաժշտության եւ պարի դպրոցում։ Քյոլնում նրա ուսուցչուհին է Լոլիտա Պողոսյանը, ով տարիներ շարունակ նրան դասավանդում է եւ նախապատրաստում միջազգային ելույթների։ Նա արդեն իսկ մի շարք միջազգային մրցույթների հաղթող է ճանաչվել Իտալիայում, Բելգիայում, Ֆրանսիայում, Գերմանիայում, Իսպանիայում։